Vakansieplekke SA - Loebies Gaste Plaas (Bela Bela)
LOEBIES GASTE PLAAS (BELA BELA)
Net buite Bela-Bela is daar 'n gasteplaas wat jou na jou asem sal laat snak. Nie net oor die pragtige natuur en rustige omgewing nie, maar ook oor die diere wat jy van nader kan bekyk. Loebies Gasteplaas spog met gerieflike verblyf, 'n plaasdam, swembad en… sy eie roofdierpark. Dis reg, jy en jou geliefdes kan verskeie diere en roofdiere van naby hoor en sien terwyl julle rustig om 'n vuurtjie voor jul eenheid sit en ontspan. Al die eenhede by Loebies Gasteplaas beskik oor hul eie braaiers en is ten volle toegerus om selfsorg 'n plesier te maak.
Die Plaaskombuis verskaf heerlike ligte etes en kan selfs die bykosse vir jou braai verskaf, sou jy verkies om self jou tjoppie oor die kole te gooi. Die Waterberge se ligging maak toegang na ander instansies maklik so maak jouself reg vir perdry, om saam met olifante te stap en 'n rondte gholf te geniet, sou jy dit verkies. Bring jou vriende en familie om die bosveld van nader te waardeer by Loebies Gasteplaas.